ང་དེ་འཕྲལ་ངའི་རྩ་བའི་བླ་མ་མཇལ་ཁར་བཅར་བ་ཡིན།ཁོང་བར་ལམ་ཞིག་ནས་སྐུ་ཁམས་བདེ་པོ་མེད་པས་སྙན་བསུན་ཞུ་འདོད་མ་བྱུང་སྟབས་ཡུན་རིང་མཇལ་བཅར་ཞུ་རྒྱུ་མ་བྱུང༌།ཁོང་སྐུ་དངོས་སུ་མཇལ་སྟེ་ང་རང་ཤིནྟུ་ནས་སེམས་འགུལ་ཐེབས་པ་བྱུང༌།ང་གཟིགས་འཕྲལ་ཐུགས་དགྱེས་ཉམས་ཆེན་པོས་ང་ལ་ཡག་པོ་ཞེ་དྲག་བྱུང༌།ཐུགས་རྗེ་ཆེ་ཞེས་གསུངས་བྱུང༌།སློབ་མ་ཞིག་གིས་ཀུན་སློང་རྣམ་དག་གིས་སྒྲུབ་པ་ཉམས་ལེན་བྱས་ན་བླ་མས་མཁྱེན་ཅིང་དགྱེས་འཚོར་ཆེན་པོ་ཡོང་བ་ཡིན་ན།བླ་མ་ཐུགས་དགྱེས་པ་ལས་ལྷག་པ་ཞིག་དགོས་ཡག་མེད།ཆོས་བྱེད་སྐབས་རེ་དྭོགས་མ་སྤང་ན་བར་ཆད་ཡོང་བ་ཡིན།ངེད་ནས་ཀྱང་རེ་དྭོགས་ཀྱིས་རྐྱེན་པས་གོ་སྐབས་མང་པོ་ཤོར་མྱོང༌།སངས་རྒྱས་ཀྱིས་ཀྱང་སྒྲུབ་པའི་མཆོད་པ་ནི་མཆོད་པ་ཀུན་གྱི་མཆོག་ཡིན་པར་གསུངས་ཡོད།ང་མཚམས་ཐུང་ངུ་ཞིག་བསྡད་པར་ངའི་བླ་མ་རིན་པོ་ཆེ་འདི་ཙམ་ཐུགས་དགྱེས་པ་མཐོང་ནས་མིག་ཆུ་ཤོར་བྱུང༌།